สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 9 เม.ย. 61
9 เม.ย. 2561

ดัชนีดาวโจนส์ตลาดหุ้นนิวยอร์กปิดตลาดร่วงหนักกว่า 500 จุดในการซื้อขายเมื่อวันศุกร์ (6 เม.ย.) โดยได้รับผลกระทบจากความกังวลเกี่ยวกับการที่ประธานาธิบดีโดนัลด์ ทรัมป์ เปิดศึกการค้ากับจีนรอบใหม่ นอกจากนี้ ตลาดยังถูกกระทบจากการเปิดเผยตัวเลขการจ้างงานของสหรัฐที่ต่ำกว่าการคาดการณ์ของนักวิเคราะห์
ดัชนีเฉลี่ยอุตสาหกรรมดาวโจนส์ปิดที่ 23,932.76 จุด ลดลง 572.46 จุด หรือ -2.34% ขณะที่ดัชนี S&amp;P500 ปิดที่ 2,604.47 จุด ลดลง 58.37 จุด หรือ -2.19% และดัชนี Nasdaq ปิดที่ 6,915.11 จุด ลดลง 161.44 จุด หรือ -2.28%
 
ตลาดหุ้นยุโรปปิดตลาดปรับตัวลดลงเมื่อวันศุกร์ (6 เม.ย.) โดยได้รับผลกระทบจากความกังวลเกี่ยวกับการที่ประธานาธิบดีโดนัลด์ ทรัมป์ เปิดศึกการค้ากับจีนรอบใหม่
ดัชนี Stoxx Europe 600 ปรับตัวลดลง 1.31 จุด หรือ 0.4% ปิดที่ระดับ 374.82 จุด
ดัชนี CAC-40 ตลาดหุ้นฝรั่งเศสปิดที่ 5,258.24 จุด ลดลง 18.43 จุด หรือ -0.35% ดัชนี DAX ตลาดหุ้นเยอรมันปิดที่ 12,241.27 จุด ลดลง 63.92 จุด หรือ -0.52% และดัชนี FTSE 100 ตลาดหุ้นลอนดอนปิดที่ 7,183.64 จุด ลดลง 15.86 จุด หรือ -0.22%
 
ตลาดหุ้นลอนดอนปิดตลาดปรับตัวลดลงเมื่อวันศุกร์ (6 เม.ย.) โดยได้รับผลกระทบจากความกังวลเกี่ยวกับการที่ประธานาธิบดีโดนัลด์ ทรัมป์ เปิดศึกการค้ากับจีนรอบใหม่
ดัชนี FTSE 100 ตลาดหุ้นลอนดอนปิดที่ 7,183.64 จุด ลดลง 15.86 จุด, หรือ -0.22%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดปรับตัวลดลงเมื่อวันศุกร์ (6 เม.ย.) จากความวิตกเกี่ยวกับการทำสงครามการค้าระหว่างสหรัฐและจีน ซึ่งอาจกระทบต่อเศรษฐกิจโลก และราคาน้ำมันในตลาดโลก เช่นเดียวกับรายงานตัวเลขแท่นขุดเจาะน้ำมันในสหรัฐที่มีจำนวนเพิ่มขึ้น ส่งผลให้เกิดความวิตกในเรื่องปริมาณน้ำมันในตลาด
สัญญาน้ำมันดิบ WTI ส่งมอบเดือนพ.ค. ลดลง 1.48 ดอลลาร์ หรือ 2.3% ปิดที่ 62.06 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย. ลดลง 1.22 ดอลลาร์ หรือ 1.8% ปิดที่ 67.11 ดอลลาร์/บาร์เรล
 
สัญญาทองคำตลาดนิวยอร์กปิดเพิ่มขึ้นเมื่อวันศุกร์ (6 เม.ย.) เนื่องจากนักลงทุนได้หันมาซื้อทองคำซึ่งเป็นสินทรัพย์ปลอดภัย ท่ามกลางความกังวลเกี่ยวกับการทำสงครามการค้าระหว่างสหรัฐและจีน
นอกจากนี้ ราคาทองยังได้ปัจจัยบวกจากการอ่อนค่าของดอลลาร์ และการเปิดเผยตัวเลขการจ้างงานของสหรัฐที่ซบเซา
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 7.6 ดอลลาร์ หรือ 0.57% ปิดที่ 1,336.1 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 0.7 เซนต์ หรือ 0.04% ปิดที่ 16.362 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 2.2 ดอลลาร์ หรือ 0.24% ปิดที่ 917.5 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 4.95 ดอลลาร์ หรือ 0.5% ปิดที่ 895.15 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักอื่นๆส่วนใหญ่ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (6 เม.ย.) โดยได้รับผลกระทบจากความกังวลเกี่ยวกับการที่ประธานาธิบดีโดนัลด์ ทรัมป์ เปิดศึกการค้ากับจีนรอบใหม่ และการเปิดเผยตัวเลขการจ้างงานของสหรัฐที่ซบเซา
ยูโรแข็งค่าขึ้นเมื่อเทียบกับดอลลาร์ที่ระดับ 1.2285 ดอลลาร์ จากระดับ 1.2236 ดอลลาร์ ขณะที่เงินปอนด์แข็งค่าขึ้นแตะระดับ 1.4085 ดอลลาร์ จากระดับ 1.4001 ดอลลาร์ และดอลลาร์ออสเตรเลียอ่อนค่าลงแตะระดับ 0.7670 ดอลลาร์สหรัฐ จากระดับ 0.7682 ดอลลาร์สหรัฐ
ดอลลาร์อ่อนค่าลงเมื่อเทียบกับเงินเยนที่ระดับ 106.87 เยน จากระดับ 107.44 เยน อ่อนค่าเมื่อเทียบกับฟรังก์สวิสที่ระดับ 0.9587 ฟรังก์ จากระดับ 0.9635 ฟรังก์ แต่แข็งค่าแตะ 1.2778 ดอลลาร์แคนาดา จาก 1.2761 ดอลลาร์แคนาดา